**VÁLLALKOZÁSI SZERZŐDÉS**

**(tervezet)**

amely a beszerzési eljárás eredményeként létrejött

egyrészről

név: **Bezenye Községi** **Önkormányzat**

cím: 9223 Bezenye, Szabadság u. 50.

statisztikai számjele: 15727907-8411-321-08

adószám: 15727907-2-08,

bankszámlát vezető pénzintézet: OTP Észak-dunántúli régió, Mosonmagyaróvár

bankszámlaszám: 11737076-15727907

képviseli: Márkus Erika polgármester

mint megrendelő (a továbbiakban: Megrendelő), valamint

másrészről

név: …………………………………………

székhely: …………………………………..

cégjegyzékszám: …………………………..

adószám:……………………………………

bankszámlát vezető pénzintézet: ………………………

bankszámlaszám: ………………………….

képviseli: …………………………… …….

mint vállalkozó (a továbbiakban: Vállalkozó) között a mai napon, az alábbiak szerint:

1. **Előzmények**

Megrendelő, mint Ajánlatkérő beszerzési eljárást folytatott le *„****Bezenye, közétkeztetési szolgáltatás****”* tárgyában. A fenti beszerzési eljárás során a beérkezett ajánlatok értékelését követően Megrendelő a Vállalkozó ajánlatát fogadta el nyertes ajánlatként, így Felek szerződést (továbbiakban: „**Szerződés**”) kötnek egymással.

1. **Szerződés típusa, a szerződéses okmányok**
2. Szerződő felek rögzítik, hogy jelen Szerződés típusát a Felek szállítási elemekkel vegyes vállalkozási szerződésként jelölik meg, tekintettel arra, hogy Vállalkozó kötelezettségei eredménykötelmi elemeket is magukban hordoznak.
3. Szerződő felek rögzítik, hogy az alább részletezett dokumentumok ugyan fizikailag nem kerülnek csatolásra a Szerződés szövegéhez, ám mindkét Fél számára azok tartalma ismert, a Szerződés elválaszthatatlan részét képezik:
* Megrendelő által Ajánlatkérőként kiküldött Ajánlattételi felhívás
* Vállalkozó, mint nyertes Ajánlattevő elfogadott ajánlata
1. Szerződő felek rögzítik, hogy amennyiben a Szerződés és a Műszaki Leírás között ellentmondás áll fenn, úgy a Műszaki Leírás rendelkezéseit tekintik a Felek irányadónak.
2. **A szerződés tárgya**
3. Jelen Szerződés tárgyát az árajánlatkérésben megadott étel adagok (továbbiakban: termékek) elkészítése és szállítása képezi, a vonatkozó jogszabályokban megjelölt műszaki tartalommal és jelen Szerződésben meghatározott feltételek szerint.
4. A Szerződéssel érintett termékeknek
* rendelkezniük kell a Megrendelő és a vonatkozó jogszabályok által megkövetelt tulajdonságokkal, továbbá
* rendelkezniük kell azzal a minőséggel, amely azonos fajtájú terméknél szokásos, és amelyet a jogosult elvárhat, és
* alkalmasnak kell lenniük arra, hogy a Megrendelő általi felhasználás során a hatályos jogszabályi rendelkezésekben foglalt előírások teljeskörűen és hiánytalanul teljesüljenek.
1. Felek kifejezetten rögzítik, hogy Megrendelő a beszerzési eljárásban megjelölt mennyiségektől + / - 20 %-kal eltérhet a termékek vonatkozásában.
2. Vállalkozó kijelenti, hogy (Megrendelő céljának kielégítéséhez) a szerződés teljesítéséhez szükséges szakmai tapasztalattal és kapacitásokkal, erőforrásokkal rendelkezik jelen Szerződés teljes időtartama alatt.
3. Vállalkozó kijelenti, hogy nincs olyan függőben levő kötelezettsége, amely kedvezőtlenül hat a jelen Szerződésben foglaltak érvényességére, teljesítésére vagy saját teljesítési készségére, illetve képességére.
4. Vállalkozó kijelenti, hogy megismert valamennyi, jelen Szerződés teljesítéséhez szükséges adatot, tényt, információt és jogilag kötelező dokumentumot.
5. **Teljesítés ideje, helye, módja**
6. A szolgáltatás nyújtás első napja 2023. január 1. napja. Vállalkozó a szolgáltatás nyújtására nevelési-oktatási (óvodák, iskola, felnőtt), nyitvatartási napokon (felnőtt), munkanapokon (szociális) köteles.
7. Vállalkozó köteles Megrendelő részére a Műszaki Leírás szerinti mennyiségben, és az ott meghatározott ütemezésnek megfelelően a termékeket szállítani és átadni.
8. A Vállalkozó köteles a munka elvégzésére hozzáértő és szakképzett személyzetet alkalmazni.
9. Teljesítés helye: A szállítási helyek a Megrendelő által biztosított óvodai és iskolai tálalókonyha.

Bezenyei Százszorszép Óvoda, tálalókonyha (9223 Bezenye, Tanácsház u. 4.)

Bezenyei Horvát Magyar Kétnyelvű Általános Iskola, tálalókonyha (9223 Bezenye, Zrínyi u. 1.).

1. Teljesítés módja:
2. Étrend és egyedi megrendelés: Vállalkozó az előállításhoz szükséges élelmiszerek és alapanyagok beszerzéséről, tárolásáról maga gondoskodik. Vállalkozónak a tárgyhetet megelőző csütörtöki nap 12.00 óráig kell egyváltozatú étlap-javaslatát Megrendelőnek megküldenie a Megrendelő által megadott e-mail címekre (gazdalkodas@bezenye.hu, iskola@bezenye.hu, bezenyeiovoda@freemail.hu). Amennyiben Megrendelő az étlap-javaslattal kapcsolatban írásos észrevételeket tesz, úgy azok figyelembevételével köteles Vállalkozó az étlap-javaslatot módosítani. Az étrendben ismétlődések legfeljebb 14 naptári naponként fordulhatnak elő.
3. Szállítás és csomagolás: Vállalkozó a termékeket az előírt mennyiségben, I. osztályú minőségben a Műszaki Leírás szerinti időpontban köteles a teljesítési helyekre leszállítani. Előszállításra Vállalkozó kizárólag csak Megrendelő előzetes, írásbeli jóváhagyása alapján jogosult.
4. A termék minőségi ellenőrzése a felhasználás során történik meg. Megrendelő jogosult a termékek átvételét a már átadáskor érzékelhető minőségi kifogás esetén megtagadni. Azon termékeket, amelyek átvételét a Megrendelő megtagadta, Vállalkozó köteles térítésmentesen, legkésőbb 2 órán belül kicserélni.

Ha Megrendelő mennyiségi vagy minőségi hibát észlel az ellenőrzés során, köteles kifogását Vállalkozó képviselőjével azonnal közölni, és írásban dokumentálni.

A szerződésszerű teljesítés igazolására jogosultak a Megrendelő részéről kijelölt személyek: intézményvezetők (óvodavezető, iskolaigazgató, polgármester).

1. Ellenőrzés: Vállalkozó tudomásul veszi, hogy Megrendelő jogosult a termékek minőségi ellenőrzése érdekében dietetikus szakember közreműködését igénybe venni, aki az ellenőrzés során Megrendelő képviseletében eljáró személy. Vállalkozó a dietetikus ellenőrzésének tűrésére köteles.

Vállalkozó tudomásul veszi, hogy Megrendelő jogosult a szállított termékek megvizsgálására dietetikust és/vagy labort igénybe venni. Vállalkozó jogosult a felkért hatóságok által elkészített szakvélemény megismerésére. Vállalkozó elfogadja, hogy amennyiben a felkért hatóságok nem megfelelőnek ítélik a szállított termékeket, úgy Megrendelőnek megnyílik a felmondási joga.

1. **Vállalkozói díj**
2. Vállalkozó tudomásul veszi, hogy a szerződéses ár, a Szerződés minden vállalkozói feltételének teljesítése mellett a Megrendelő által átadott dokumentumokban, illetve a vonatkozó jogszabályokban megjelenített és előírt műszaki tartalom és műszaki színvonal teljes körű megvalósítására vonatkozik.
3. A szerződéses szolgáltatás hiánytalan és hibátlan elvégzéséért megállapított vállalkozói díj nettó egységárban került meghatározásra Vállalkozó nyertes ajánlata szerint.

Óvodai közétkeztetés

tízórai: ……………………

ebéd: ……………………...

uzsonna: ………………….

Iskolai közétkeztetés (7-10 éves korosztály)

tízórai: ……………………

ebéd: ……………………...

uzsonna: ………………….

Iskolai közétkeztetés (11-14 éves korosztály)

tízórai: ……………………

ebéd: ……………………...

uzsonna: ………………….

Opció:

Felnőtt + szociális közétkeztetés

ebéd: ……………………...

Diétás étkeztetés

tízórai: ……………………

ebéd: ……………………...

uzsonna: ………………….

1. Valamennyi kifizetés után a hatályos jogszabályok szerinti általános forgalmi adó fizetendő.
2. A vállalkozói díj (egységár jellege folytán) tartalmazza Vállalkozónak a jelen szerződés szerinti feladat végzése során felmerülő mindennemű költségét és egyéb kiadását, ezért Vállalkozó a Megrendelővel szemben további költségigénnyel nem élhet.
3. **Fizetési feltételek**
4. Vállalkozó számla kibocsátására a Megrendelő teljesítésigazolása birtokában jogosult. A szolgáltatás ellátásáról szóló teljesítésigazolás kiállítását Vállalkozó a tárgyhót követő hónap első munkanapjától jogosult igényelni Megrendelőtől. Vállalkozó az általa megajánlott egységár és a tárgyi időszakban szállított adagszám szerint jogosult termékszolgáltatásának ellenértékéről számlát kiállítani. Vállalkozó a számláját Bezenye Községi Önkormányzat nevére, magyar forintban (HUF) állítja ki.
5. Megrendelő előleget nem biztosít.
6. A számla ellenértékét Ajánlatkérő a Polgári törvénykönyvről szóló 2013. évi V. törvény 6:130. § (1)-(2) bekezdései szerint egyenlíti ki. A kifizetés átutalással történik. A számla fizetési határideje az 1. pontban történt hiánytalan teljesítést követően annak kézhezvételétől számított 15 nap.
7. **Szerződést megerősítő biztosítékok**
8. Vállalkozó nem szerződésszerű teljesítése esetén késedelmi kötbér, hibás teljesítési kötbér, illetve meghiúsulási kötbér fizetésére köteles. Vállalkozó a kötbér fizetésére akkor köteles, ha a késedelem, a hibásteljesítés, vagy a meghiúsulás olyan okból kifolyólag következik be, amelyért felelős.
9. Késedelmi kötbér

Vállalkozó késedelmes teljesítése esetén a késedelmi kötbér érvényesítését elfogadja.

A termékek szolgáltatása tekintetében bekövetkező késedelem esetén a késedelmi kötbér mértéke: 100.000 Ft/alkalom.

1. Hibás teljesítési kötbér

Vállalkozó hibás teljesítése esetén a hibás teljesítési kötbér érvényesítését elfogadja.

A termékek szolgáltatása tekintetében bekövetkező hibás teljesítés esetén Megrendelő hibás teljesítési kötbért követelhet Vállalkozótól, továbbá gyakorolhatja a hibás teljesítésből eredő egyéb jogait is. A hibás teljesítési kötbér mértéke: 200.000 Ft/alkalom.

1. Meghiúsulási kötbér

Az egyedi megrendelés olyan okból bekövetkező meghiúsulása esetén, amelyért a Vállalkozó felelős (teljesítés jogos ok nélküli megtagadása, Megrendelő szankciós felmondása Vállalkozó szerződésszegése okán), a meghiúsulási kötbér mértéke: 3.000.000 Ft.

1. Kötbérekkel kapcsolatos egyéb rendelkezések

Amennyiben Vállalkozó a Megrendelő kötbérigényét kifogásolja, köteles ezt haladéktalanul, írásban megtenni.

Felek megállapodnak abban, hogy Megrendelő jogosult az esedékessé vált, elismert kötbért a még ki nem egyenlített ellenértékből levonni, vagy értesítő levél útján érvényesíteni; valamint amennyiben Megrendelőnek a kötbér mértékét meghaladó kára keletkezik, azt jogosult Vállalkozó felé tovább hárítani. Vállalkozó köteles megtéríteni az általa szerződésszegéssel vagy szerződésen kívül okozott és Megrendelő partnerei és ügyfelei által jogosultan Megrendelőre hárított kártérítést. A késedelmi és hibás teljesítési kötbér fizetése nem mentesíti Vállalkozót a teljesítés alól.

Amennyiben a késedelmes vagy hibás teljesítésért, avagy a szerződés lehetetlenüléséért a Vállalkozó felelős, Megrendelő jogosult Vállalkozóval szemben a kötbéren felüli kárigényét is érvényesíteni.

A késedelmi kötbér az elmulasztott teljesítési határidőt követően válik esedékessé. A hibás teljesítési kötbér pedig a hiba megszüntetésére nyitva álló határidő eredménytelen leteltét követően válik esedékessé. A meghiúsulási kötbér az egyedi megrendelés meghiúsulását követő napon válik esedékessé.

Megrendelő hibás teljesítési kötbérigényét nem érinti, ha a hiba kijavítását, megszüntetését Vállalkozó megkezdte, de nem fejezte be, avagy nem teljes körűen és megfelelően végezte el.

1. Szavatosság

A termékek tekintetében Vállalkozót kellékszavatossági kötelezettség terheli, melynek szabályait a Ptk. tartalmazza. A jogszabályoknak nem megfelelő teljesítést Megrendelő jogosult Vállalkozó költségére visszautasítani, Vállalkozó pedig 1 órán belül köteles haladéktalanul kijavítani szolgáltatását.

A hiba, hiány kiküszöbölése elsősorban csere, pótlás útján történik.

Amennyiben a hibák, illetve hiányosságok a Megrendelő által írásban meghatározott határidőn belül nem, vagy elégtelen módon kerülnek elhárításra, úgy a Megrendelő jogosult a hibákat/hiányosságokat - esetleges további igények fenntartása mellett - a Vállalkozó költségére más vállalkozóval kijavíttatni, vagy a Vállalkozóval szemben az értékcsökkenésnek megfelelő összegben követelést érvényesíteni.

1. **Szerződés módosítása, megszüntetése**
2. Módosítás

A Szerződés módosítása körében az alábbi alakiságok érvényesülnek:Jelen Szerződésben szabályozottakat csak írásban (papír alapú dokumentum), a Felek cégszerű aláírásával lehet módosítani. Szóban, ráutaló magatartással vagy írásban, de a Szerződést aláíró képviselő személyektől eltérő beosztással rendelkező személyek által tett jognyilatkozat a Szerződés módosítására nem alkalmas.

1. Megszüntetés

Megrendelő jogosult a Vállalkozó súlyos szerződésszegése esetén – írásbeli nyilatkozatával azonnali hatállyal – az egyedi megrendelést felmondani. Vállalkozó szempontjából erre szolgáló oknak minősül különösen, ha

* a késedelem eléri az 1 órát és azért Vállalkozó felelős;
* Vállalkozó hibásan teljesít és a hibát a hiba kijavítására biztosított időtartam (2 óra) alatt nem javítja ki teljes körűen;

Megrendelő jogosult a Vállalkozó súlyos szerződésszegése esetén – írásbeli nyilatkozatával azonnali hatállyal – a Szerződést felmondani. Vállalkozó szempontjából erre szolgáló oknak minősül különösen, ha

* Ha közegészségügyi szabályt sért;
* A Nemzeti Élelmiszerlánc-biztonsági Hivatal, illetve egyéb hatóság 1 alkalommal bármely, Vállalkozó által a szolgáltatásba bevont konyhánál (előállítónál) korlátozó vagy felfüggesztő kifogást talál;
* Az Állami Népegészségügyi és Tisztiorvosi Szolgálat, illetve egyéb hatóság 1 alkalommal Vállalkozónak felróható okból bármely intézménynél élelmezés-egészségügyi / közegészségügyi szempontból megalapozott kifogást talál;
* Vállalkozó a Megrendelő másodszori írásbeli felszólítását követően sem a 37/2014. (IV.30.) EMMI rendelet előírásainak megfelelően teljesít;
* Vállalkozó egy hónapon belül 2 alkalommal 30 percet meghaladóan késedelmesen vagy hibásan teljesített a Szerződés időtartama alatt;
* Vállalkozó által szállított termékekre vonatkozóan minőségi és/vagy mennyiségi kifogást rögzít Megrendelő legalább 2 alkalommal egy hónapon belül;
* A szállított termékeket dietetikus és/vagy labor a szakvéleményében nem megfelelőnek ítéli;
* Vállalkozó a Megrendelő hozzájárulása nélkül változtatja meg a termékek előállítóját (konyhát);
* Vállalkozó jelen Szerződésen alapuló kötelezettségeit olyan jelentős mértékben megszegte, hogy ennek következtében Megrendelőnek a további teljesítés nem áll érdekében;
* Vállalkozó felfüggeszti a kifizetéseit, ellene jogerősen csőd- vagy felszámolási eljárást rendelnek el, Vállalkozó legfőbb szerve a társaság végelszámolásának megkezdéséről, felszámolásának kezdeményezéséről határoz;
* jogszabályon alapuló felmondási vagy elállási okok fennállnak;

Felek rögzítik, hogy az adott Fél a felmondást, elállást közlő levélben köteles megjelölni, hogy azonnali hatállyal vagy felmondási idő közbeiktatásával kívánja a Szerződést megszüntetni. A rendkívüli felmondási jog, illetve a szankciós elállási jog felmondási idő közbeiktatásával történő gyakorlása esetén – ha az írásban történt felszólítást követő 15 napon belül sem teljesíti, vagy orvosolja kötelezettség szegését a másik fél – a Szerződés a felszólításban foglalt határidő eredménytelen elteltét követő 90. napon szűnik meg. A Szerződés felmondása, vagy attól való, Polgári Törvénykönyv szerinti elállási jog gyakorlása csak írásban érvényes.

1. Elszámolás

Amennyiben a Szerződés annak teljes körű teljesítése nélkül egyéb esetben szűnik meg, úgy Felek kötelesek az elszámolás érdekében egymással szembeni igényeiket haladéktalanul felmérni és egyeztetést kezdeményezni. Felek megállapodnak, hogy az egyeztetések során független szakértőt vonnak be, amennyiben az elszámolási összeget nem tudják kölcsönösen elfogadni. Vállalkozó kijelenti, hogy a független szakértő számára üzleti könyveibe, szerződéseibe betekintést enged a jelen Szerződéssel kapcsolatban.

Amennyiben a Szerződés megszüntetésére a Vállalkozó súlyos szerződésszegése miatt kerül sor, úgy ilyen esetben Vállalkozónak csak a már teljesített szolgáltatás elszámolására lehet igénye.

1. **A Felek együttműködése**
2. Szerződő felek kötelezettséget vállalnak arra, hogy jelen Szerződés hatálya alatt folyamatosan együttműködnek. Ennek keretében kellő időben tájékoztatják egymást a jelen Szerződésben foglaltak teljesítése mellett minden olyan kérdésről, amely a jelen Szerződés teljesítésére kihatással lehet.
3. Megrendelő kapcsolattartója:

|  |  |
| --- | --- |
| Név: | Márkus Erika |
| Beosztás: | polgármester |
| Telefonos elérhetőség: | +3696223074 |
| E-mail cím: | polgarmester@bezenye.hu |

Vállalkozó kapcsolattartója:

|  |  |
| --- | --- |
| Név: |  |
| Beosztás: |  |
| Telefonos elérhetőség: |  |
| E-mail cím: |  |

1. A fent megnevezett képviselő személyének változásáról a Fél köteles a másik Felet haladék nélkül, ám legkésőbb öt (5) munkanapon belül értesíteni.
2. Az e pont szerinti képviseleti jogosultság nem terjed ki a Szerződés módosítására, illetve olyan utasítás átadás-átvételére, amely közvetlenül vagy közvetve a jelen Szerződés módosítását eredményezné.
3. **Vegyes rendelkezések**
4. Szerződés hatálya: Jelen Szerződés mindkét Fél általi aláírásával lép hatályba. A közétkeztetési szolgáltatást 2023. január 1. napjától 2023. december 31. napjáig folyamatosan (beleértve a szünidei gyermekétkeztetést is) kell nyújtani. A Szerződés egyes rendelkezései (pl. szavatosság, kártérítési felelősségen alapuló kötelezettségek időtartama) rendeltetésüknél fogva túlnyúlnak a Szerződés hatályán.
5. Irányadó jog: Szerződő Felek kifejezetten megállapodnak, hogy jelen megállapodás egészére – így különösen a szerződés megkötésére, anyagi és alaki érvényességére, kötelmi hatásaira, a szerződést megerősítő biztosítékokra, a szerződéssel kapcsolatos követelések beszámíthatóságára, engedményezés útján történő átruházhatóságára és átvállalására – a magyar jog rendelkezéseit kell alkalmazni.
6. Bírósági kikötés: Szerződő felek jelen Szerződésből eredő esetleges jogvitáikat elsősorban tárgyalásos úton kötelesek rendezni. Felek a polgári perrendtartásról szóló 2016. évi CXXX. törvény 27. §-a alapján megállapodnak abban, hogy a Szerződésből eredő jogviták elbírálása kapcsán alávetik magukat a Mosonmagyaróvári Járásbíróság kizárólagos illetékességének. Megyei bírósági hatáskörbe tartozó ügyekre a Szerződő felek nem kívánnak kikötést alkalmazni
7. A Szerződő felek megállapodnak, hogy a jelen Szerződésből eredő bármely jogvitájuk miatti bírósági vagy hatósági eljárásnak nincs halasztó hatálya Vállalkozó Szerződés szerinti teljesítési kötelezettségére, ideértve különösen a szavatossági igények tekintetében történő helytállást.
8. Részleges érvénytelenség: Felek megállapodnak, hogy amennyiben jelen Szerződés bármelyik rendelkezése utóbb érvénytelennek minősül, a Szerződés többi részét érvényesnek tekintik, kivéve, ha Szerződő felek a Szerződést az érvénytelen rész nélkül nem kötötték volna meg.
9. Jogról való lemondás hiánya: Jelen Szerződésben foglalt bármely jog késedelmes érvényesítése, illetve érvényesítésének elmulasztása nem jelenti a jogok érvényesítéséről való lemondást, illetve valamely jog részleges vagy kizárólagos érvényesítése nem zárja ki a többi, illetve a fennmaradó jog érvényesítését.
10. Szerződéses információk felhasználása: Vállalkozó Megrendelő előzetes írásos hozzájárulása nélkül az eljárás folyamán tudomására jutott információkat kizárólag a Szerződés teljesítésére használhatja fel.
11. Szerződő felek tudomásul veszik, hogy jelen szerződés nyilvános, annak tartalma közérdekű adatnak minősül.
12. A 8) pont alól kivételt képez a Vállalkozó által az ajánlatában – kifejezetten és elkülönítetten – közölt üzleti titok, melynek nyilvánosságra hozatalát megtiltotta.
13. Vállalkozó képviselője kijelenti, hogy Vállalkozó képviseletére és a jelen Szerződés aláírására megfelelő jogosultsággal rendelkezik azzal, hogy az ezzel összefüggésben felmerülő károkért a polgári jog szabályai szerint felelősséggel tartozik Megrendelő felé.
14. A jelen szerződésben nem szabályozott kérdések tekintetében a Polgári Törvénykönyv előírásai az irányadóak.

Jelen Szerződést a Felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával saját kezűleg aláírták.

Kelt: <hely, dátum> Kelt: <hely, dátum>

…………………………… …………………………………….

**Bezenye Községi Önkormányzat** Vállalkozó

 képv.: Márkus Erika polgármester

Megrendelő

 Jogi ellenjegyzés: Pénzügyi ellenjegyzés:

 ………………………….. ………………………………..

 dr. Gáli Péter Horváthné Hodák Zsanett

 jegyző pénzügyi-gazdasági ügyintéző